Terram Dinasztia

**ÖSSZEFOGLALÓ**
A terramok messze Földön innen- és túl hatalmas, emberi és más arcanosa
képességeket jócskán felülmúló erejükről híresek, amely kiemelkedő
értelmiségi szintjükkel párosulva alkot egy erős összhangot. Mégis -
mivel gyermekeik ritkán születnek, így ők a legkevésbé népes dinasztia a
 négy közül. Az idegenek történelme az egyik legrégebbi dinasztiaként
tartja őket számon, bár ezt manapság is még sokan vitatják.

**ÉLETMÓD**
Főleg mindenevőek, de akadnak a szélsőségek felé hajlók is, akik inkább a
 húsokat szereti jobban, vagy épp vegetáriánusok.
Életük nagy részére a harmónia jellemző, legalábbis törekednek rá. Nem
kedvelik a nagy, hirtelen változásokat, így a többi dinasztiához mérten
lassan fejlődőnek mondhatóak. Ám épp ezért ők a legátgondoltabbak,
hiszen semmit sem kapkodnak el. Az élet számukra egy lassú folyóvíz,
ami kis csermelyből indul, de hatalmas folyammá alakul végül.

**KAPCSOLATOK**
A családok szűkkörű, de erős kapcsolatokat ápolnak. Általános
felállásban a gyerekek csak a szülőkkel, esetleg, ha van, testvéreikkel
tartják a kapcsolatot.A szülők nagy szigorral és odafigyeléssel nevelik
gyermekeiket, hogy azok erőteljesek és kiegyensúlyozottak lehessenek.
Egymással tiszteletteljesen bánnak első perctől fogva, még az idegenek
is, melynek elvesztése nehéz, de visszaszerezni még nehezebb, mondhatni
lehetetlen. Ugyan a saját fajtájukkal általában nem ápolnak szoros
kapcsolatokat, más dinasztiából származó egyedekkel nem ritka a
barátság. Mindenki felé megelőlegezett, hűvös tisztelettel fordulnak,
amíg megismerik az illető személyiségét.
Emberekkel általában ellenségesek, de az utóbbi időben egyre több náluk a
 békepárti.
Ritkán nyílnak meg, még baráti, családi köreikben is érezhető
távolságtartásuk, de ettől függetlenül nem érzéketlenek, csak nem
részesítik előnyben érzelmeik kimutatását.

**HAGYOMÁNYKÖVETŐK**
Nem tudni, előző otthonukon milyen szerepet tölthettek be, de ezen a
bolygón ők jelentik az arcanosák katonaságát. Nem meglepő, hiszen testi
erejük és teherbírásuk nekik a legnagyobb. Alapvetően a Terramok a
leginkább ellenségesek az emberek felé, talán az ő fejükből is pattant
ki a cél, melyért manapság már az egész faj küzd.
Küzdelemben bizonyíthatják be testi és szellemi erejüket egyaránt.
Világszerte ugyanabban az időszakban tartják a mérkőzéseket, évente
mindössze egyszer. Az egyének saját maguk felelősségére jelentkezhetnek
és egy csatát kell megvívniuk egy véletlenszerűen, bíró által
kiválasztott ellenféllel.
Ennek feltétele bizonyos súly elérése, ami alatt nem vehetnek részt ezen
 az eseményen. A győztesek agancsának tövét megfestik, így örökké
látható lesz, hogy ők már nyertesként kerültek ki ilyen
megmérettetésből. A vesztesek következő évben újrapróbálkoznak, vagy
végleg visszavonulhatnak. Társadalmi megkülönböztetés nem éri egyik félt
 sem, ez inkább csak egy bizonyítás, illetve előnyt jelenthet
párválasztásnál.

**TESTI ADOTTSÁGOK**
 *Súly: 150-200 kg (emberként arányosan kevesebb) | Magasság(fej): 200-210 cm | Vér színe: Terrakotta*

**• ALKAT** Medveszerű; óriásinak és nehézkesnek hat bármelyik
kifejlett Terram. Fejüket nagy, bonyolult agancs díszíti, mely csak még
inkább kifejezi testi erejüket és fizikai nagyságukat. A "koronát" egész
 életükben viselik és folyamatosan növekszik.

**• VÉGTAGOK** Rövid végtagjaik akadályozzák őket a gyors mozgásban,
ám cserébe masszív, megingathatatlan állást biztosítanak. Méretes
karmaik maguk alatt kifinomult ujjakat védelmeznek.

**• ÉRZÉKSZERVEK** Hallásuk, szaglásuk és látásuk messze hátramarad a
 többi dinasztiához képest, az emberéhez hasonlít mind. Ezek helyett
fejlett a tapintásuk, így képesek a föld rezgései alapján meglehetősen
sok és részletes következtetés levonni.

**• FOGAZAT** Tompa, egymástól méretben jelentősen eltérő, vaskos fogaik vannak.

**• KÜLSŐ BORÍTÁS** Hosszú szőrrel bevont bőrük alatt erős izomzat
bújik meg. Amennyiben súlyosabban sebződnek, bundájukon kövekre
emlékeztető hegek maradhatnak.

**• SZÍN ÉS MINTÁZAT** Szemük színe általában a természet
árnyalataival harmonizál. Bundájuk többnyire a föld árnyalataihoz
hasonlító, vagy különféle meleg, őszies színekben pompázik. Gyakoriak az
 átmenetek és a minták, kevés egyszínű akad köztük.

**ELŐNYÖK ÉS HÁTRÁNYOK**
**+** Sebesüléseik kövekké varasodnak, melyek a gyógyulással lehullanak, vagy nagyobb sérülések esetén örökre megmaradnak.
 Többségük kiemelkedő logikai képességekkel rendelkezik
 Tapintásuk rendkívül fejlett, rezgések érzékelésére képes
 Hihetetlen testi erővel rendelkeznek,
bármilyen nehézségű tárgyat képesek lehetnek felemelni, amennyiben
izomzatukat fejlesztik

**-** Precíz mozdulatokra nagy méreteik miatt képtelenek
 Nehezükre eshet a gyors cselekvés
 Tapintásukon kívül minden más érzékszervük gyengébb
 Fizikai méreteik miatt eredeti alakjukban veszélyes bárminemű cselekvés, hiszen könnyen feltűnő lehet bámely embernek